[{"text_idx": "#000000", "text": "Taani Hindamisraamatu ja\u0308rgi (1241: Henksel) oli varem Ohtu asunduse kohal 20 adramaa suurune ku\u0308la, mis Poola-Rootsi so\u0303dade ajal tu\u0308hjenes. Samasse paika 17. sajandi algul rajatud mo\u0303is sai nime Ohtu vabatalu ja\u0308rgi (1534: Ochter). Rootsi vo\u0303imu ajal la\u0308a\u0308nistati mo\u0303is Nils Jo\u0308nsson Kra\u0308merile."}, {"text_idx": "#000001", "text": "To\u0303elise Ohtu looja on C.H. von Kursell. Mo\u0303isa hakati ehitama juba 1760-ndatel aastatel, aga ametlikult hakkas mo\u0303is kuuluma Kursellile 1775. aastal. Viimane ametlikult kinnitatud Ohtu mo\u0303isnik oli Gottlieb von Meyendorff, kes lahkus oma perega Eestist 1918. aastal ja suri Dresdenis 1923. aastal."}, {"text_idx": "#000002", "text": "Parun Conrad Meyendorffi poolt asutati 1871. aastal Ohtusse vallakool. O\u0303ppeto\u0308o\u0308 algas 1. detsembril (v.k.j.) Uuetoa teomajas. 1872. aastal ehitati uus koolimaja valla keskele, Kuusikule. 1920. aasta 3. novembril kolis kool Ohtu mo\u0303isa. Saksa okupatsiooni ajal asus mo\u0303isas lu\u0308hikest aega ka haigla."}, {"text_idx": "#000003", "text": "Ohtu mo\u0303is on eesti hilisbarokse mo\u0303isaarhidektuuri parimaid na\u0308iteid. Eriliselt hinnatud olid mo\u0303isauhke dekooriga pottahjud, mis on kantud ka Euroopas ilmunud kunstikataloogidesse."}, {"text_idx": "#000005", "text": "1940-ndail aastatel oli paikkonnas kolm alajaotust:"}, {"text_idx": "#000008", "text": "Ohtu na\u0308ol on tegemist u\u0308he kunstiva\u0308a\u0308rtuslikuma mo\u0303isaansambliga kogu vabariigis. Siinne mo\u0303isasu\u0308da on su\u0308ndinud po\u0303hiosas 18. saj. 60.-70. aastate vahetuse paiku ja sellisena hilisbarokliku stiilisuuna tu\u0308u\u0308pilisemaid na\u0308iteid. Teatud tugipunktiks dateeringu ta\u0308psustamisel on talli tuulelipul leiduv aastaarv 1769 \u2013 ilmsesti ka peahoone on valminud selle aasta paiku."}, {"text_idx": "#000009", "text": "Milial, kuis on kerkinud siia selline arhitektuuriansambel, mo\u0303isasu\u0308da, mis vo\u0303inuks vabalt paikneda kuskil hoopis kaugel, Taanis vo\u0303i Schleswigis vo\u0303i Pommeris? 1973. aastal ilmunud ENE 5. ko\u0308ide u\u0308tleb Ohtu kohta nii:"}, {"text_idx": "#000010", "text": "\u201cOhtu asunduse kohal oli varem suur ku\u0308la (Taani Hindamisraamat 1241: Heukael) mis Poola \u2013 Rootsi so\u0303dade ajal tu\u0308hjenes; samasse 17. saj. algul rajatud mo\u0303is sai nime Ohtu vabatalu ja\u0308rgi (1534: Ochter). Taani Hindamisraamatu ja\u0308rgi oli too 20 adramaa suurune ku\u0308la la\u0308a\u0308nistatudkellelegi Marwarile, kelle omanduses oli ka la\u0308hedaipaiknev Nahkjala ku\u0308la. 1314 aastal ostis ku\u0308la Hinricus de Lode ka\u0308est Tallinna raeha\u0308rra Johannes Masche, kes selle ka kohe edasi mu\u0308u\u0308s. Ordu ajal kuulus Ohtu ala Keila mo\u0303isa kulna vakusesse. Rootsi vo\u0303imuaja algul oli kroonuomand kuni Johan III selle Nils Jo\u0308nsson Kra\u0308merile (1623) la\u0308a\u0308nistas.\u201d"}, {"text_idx": "#000011", "text": "23.06.1624. mu\u0308u\u0308s Gustav II Adolfmo\u0303isa N. J. Kra\u0308meri lesele Magdalenale pa\u0308riseks. Ja\u0308rgmiseks valdajaks oli nende poeg Johann (omanikuna ma\u0308rgitud 1641, 1649), kes sai koos aadlitiitliga 1652. aastal uueks perekonnanimeks Dannenfeld (rootsi Tallfelt). Tema mu\u0308u\u0308s mo\u0303isa 26.03.1666 vennapojale, Tallinna raeha\u0308rrale Gottschalk Kra\u0308merile. Peale viimase surma 1682. aastal la\u0308ks koht u\u0308le ta pojale, kes nime poolest samuti Gottschalk, ameti poolest aga Tallinna linnusekohtu asessor oli."}, {"text_idx": "#000012", "text": "Kellel on huvi Ohtu mo\u0303isa ajaloo kohta la\u0308hemalt lugeda, soovitame alla laadida 1995. aastal la\u0308bi viidud u\u0308he o\u0303pilase uurimisto\u0308o\u0308, mis ka\u0308sitleb ko\u0303ike la\u0308hemalt!"}, {"text_idx": "#000014", "text": "Sirvides Keila vallavalitsuse protokolle Tallinna Linna Arhiivis (TLA) vo\u0303ib leida mo\u0303ndagi huvitavat. Kui ta\u0308napa\u0308eval u\u0308ks valimine lo\u0303peb ja teine algab, siis 75-80 aastat tagasi \u201ema\u0308a\u0308rati\u201c ku\u0308lavanemaid. TLA Fondi on koondatud vallavalitsuse protokollid aprillist 1939 kuni juuni 1944."}, {"text_idx": "#000015", "text": "Ohtu ku\u0308laselts MTU\u0308 haldab ja postitab veebilehe \u201cUudised ja teated\u201d rubriiki aeg-ajalt ku\u0308las toimuvate po\u0303nevate tegevuste kohta."}, {"text_idx": "#000016", "text": "Et pu\u0308sida kursis meie viimaste toimetustega, loe viimaseid uusi uudiseid allja\u0308rgnevalt vo\u0303i piilu vahepeal ise meie uude rubriiki!"}, {"text_idx": "#000017", "text": "Ta\u0308na, 3.mail, tehti algust Ohtu ku\u0308laplatsil kogukonna virgestusala rajamisega."}]